
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1088 

2 Αυγούστου 2005 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΑΝΑΣΤΑΣΙΟΥ ΣΧΙΖΑ» και 
κύρωση του οργανισμού αυτού. 1 

ΑΠΟΦΑΣΕΙΣ 

Συμπληρωματικά μέτρα εφαρμογής του κανονισμού 
(ΕΚ) αριθ. 562/2005 της Επιτροπής σχετικά με τις 
κοινοποιήσεις μεταξύ των Κρατών Μελών και της 
Επιτροπής, στον τομέα του γάλακτος και των γα¬ 
λακτοκομικών προϊόντων. 2 


ΔΙΑΤΑΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑΝΑΣΤΑΣΙΟΥ ΣΧΙΖΑ» και κύρωση 
του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις υπ’ αριθμ. 5.203/2.7.2004, 5.655/14.1.2005 και 
5.912/14.4.2005 πράξεις του Συμβολαιογράφου Τρίπο¬ 
λης Βασιλείου Δημ. Αρτόπουλου, με τις οποίες ο Αναστά¬ 
σιος Παναγ. Σχίζας σύστησε κοινωφελές ίδρυμα με την 
επωνυμία «ΙΔΡΥΜΑ ΑΝΑΣΤΑΣΙΟΥ ΣΧΙΖΑ» και με έδρα την 
πόλη της Τρίπολης Ν. Αρκαδίας. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 27.4.2005 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών με την οποία ανατέθηκαν αρμοδιότητες 
του Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών (ΦΕΚ519 Β'). 

5. Την υπ’ αριθμ. 27304/17.3.2004 κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης με την οποία ανατέθηκαν αρμοδιότητες του 
Υπουργού Υγείας και Κοινωνικής Αλληλεγγύης στους 


Υφυπουργούς Υγείας και Κοινωνικής Αλληλεγγύης (ΦΕΚ 
517 Β'). 

Με πρόταση της Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονομι¬ 
κών και Υγείας και Κοινωνικής Αλληλεγγύης, αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος με 
την επωνυμία «ΙΔΡΥΜΑ ΑΝΑΣΤΑΣΙΟΣ ΣΧΙΖΑΣ», η οποία έγινε 
από τον Αναστάσιο Παναγ. Σχίζα με τις αριθ. 5.203/2.7.2004, 
5.655/14.1.2005 και 5.912/14.4.2005 πράξεις του Συμβολαι¬ 
ογράφου Τρίπολης Βασιλείου Δημ. Αρτόπουλου. 

2. Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών, Εθνικής Παιδεί¬ 
ας και θρησκευμάτων και Υγείας και Κοινωνικής Αλλη¬ 
λεγγύης και διέπεται από τις διατάξεις των ανωτέρω συ¬ 
στατικών του πράξεων, του παρακάτω οργανισμού, του 
α.ν. 2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

3. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΑΝΑΣΤΑΣΙΟΣ ΣΧΙΖΑΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΑΝΑΣΤΑΣΙΟΣ ΣΧΙΖΑΣ», που συστήθηκε από τον Αναστά¬ 
σιο Παναγ. Σχίζα με τις υπ’ αριθμ. 5.203/2.7.2004, 
5.655/14.1.2005 και 5.912/14.4.2005 πράξεις του Συμβο¬ 
λαιογράφου Τρίπολης Βασιλείου Δημ. Αρτόπουλου, απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις των ανωτέρω συστατικών πράξεων, του πα¬ 
ρόντος οργανισμού, του α.ν. 2039/1939 όπως κάθε φορά 
ισχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Τρίπολης Ν. Αρ¬ 
καδίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η ανέγερση και λειτουργία 
κτιρίου επί οικοπέδου έκτασης διακοσίων είκοσι πέντε 
(225) τ. μ., που βρίσκεται στο Δήμο Τ ρίπολης επί των οδών 
Γρηγορίου Ε' αρ. 24 και Αρβάλη, προκειμένου να στεγα- 
σθούν κατά προτίμηση: α) Παιδικός Σταθμός, β) Βρεφο¬ 
νηπιακός Σταθμός και γ) Νηπιαγωγείο. 

Σε περίπτωση επάρκειας εσόδων, το ίδρυμα με απόφα¬ 
ση του Διοικητικού Συμβουλίου του που θα λαμβάνεται 
κατά απόλυτη πλειοψηφία, θα δύναται να ενισχύει και άλ¬ 
λους κοινωφελείς σκοπούς εντός των ορίων του Δήμου 
Τρίπολης. 

Στα μέλλοντα να λειτουργήσουν κοινωφελή ιδρύματα, 
θα δοθούν τα ονόματα των αδελφών του ιδρυτή, Ιωάννα 
και Μαρία Σχίζα, Απόστολος και Άννα Σχίζα, Γεώργιος και 
Πήκω Σχίζα. 

Άρθρο 3 

Περιουσία-Πόροι 

1. Περιουσία του ιδρύματος αποτελούν: 

α)Ένα οικόπεδο, με την πάνω σ’ αυτό ισόγεια οικία με 
υπόγειο, που βρίσκεται στο οικοδομικό τετράγωνο 349 
του Δήμου Τ ρίπολης επίτων οδών Γ ρηγορίου Ε' αρ. 24 και 
Αρβάλη. Το οικόπεδο έχει έκταση 225 τ.μ. και η επιφάνεια 
του υπογείου καιτου ισογείου ορόφου 140τ.μτο καθένα. 

β) Ποσό διακοσίων πενήντα χιλιάδων (250.000,00) ευ¬ 
ρώ. 

Το ως άνω ακίνητο θα δύναται με απόφαση του Δ.Σ. του, 
κατά απόλυτη πλειοψηφία, να αξιοποιείται κατά τον κα¬ 
λύτερο τρόπο για να ευοδωθεί ο σκοπός του ιδρύματος, 
καθώς και να δαπανάται επίσης με απόφαση του Δ.Σ. με 
την ίδια πλειοψηφία, οιοδήποτε χρηματικό ποσό, είτε από 
τόκους, είτε από οποιαδήποτε άλλη πηγή για την ευόδω- 
σητου σκοπού του, καθώς και ότι άλλο περιουσιακό στοι¬ 
χείο ή έσοδο αποκτηθεί από το ίδρυμα. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Δημοσθένη ΑνδρέαΣωτηρόπουλο, νυν Δήμαρχο Τρί¬ 
πολης, ως ισόβιο Πρόεδρο. 

β) Εκπρόσωπο του Δικηγορικού Συλλόγου Τρίπολης. 

γ) Εκπρόσωπο του Συλλόγου Πολιτικών Μηχανικών Τρί¬ 
πολης. 

δ) Εκπρόσωπο του Ιατρικού Συλλόγου Ν. Αρκαδίας και 

ε) Εκάστοτε Πρόεδρο του Δημοτικού Συμβουλίου του 
Δήμου Τρίπολης. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία, με την επιφύλαξη 
της παρ. 1 του παρόντος άρθρου. 


3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτελόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις των συστατικών 
πράξεων καιτου άρθρου 99του α.ν. 2039/1939. Πληντου 
σημερινού Προέδρου Δημοσθένη Σωτηρόπουλου, ο 
οποίος σε περίπτωση αποποίησης, παραίτησης, έκπτω¬ 
σης, ανικανότητας, θανάτου ή αντικατάστασης, για οποι- 
οδήποτε λόγο, θα ορίζει τον αναπληρωτή του. 

5. Το Διοικητικό Συμβούλιο συνεδριάζει τακτικά μία φο¬ 
ρά το χρόνο και έκτακτα όποτε το ζητήσει ο Πρόεδρος ή 
δύο από τα μέλη του, με γραπτή αίτησή τους προς τον 
Πρόεδρο ή το νόμιμο αναπληρωτή του όταν αυτός απου¬ 
σιάζει ή κωλύεται πάντοτε όμως έπειτα από πρόσκληση 
του Προέδρου ή του νομίμου αναπληρωτή του, τρεις (3) 
ημέρες πριν τη συνεδρίαση. 

6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος ή ο νόμιμος αναπληρωτής του, με εξαίρεση τα 
προβλεπόμενα στην παρ. 1 του άρθρου 3 του παρόντος 
οργανισμού. 

8. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 4του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και απο- 
δεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και, γενικώς, αποφασίζει για κάθε θέ¬ 
μα που αφοράτη διοίκηση καιτη λειτουργία του, τη διάθεση 
των πόρων αυτού, καθώς και για κάθε ενέργεια που σχετίζε¬ 
ται με την εκπλήρωση του σκοπού του, πάντοτε όμως σύμ¬ 
φωνα με τις διατάξεις των συστατικών πράξεων, του παρό¬ 
ντος οργανισμού του α.ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου τού¬ 
του, καθώς καιτων λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20.12.1939 βασιλικού διατάγματος (ΦΕΚ 552, τ. 
Α'). Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρουςτων συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητώντου ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον πέντε (5) μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέαςτου ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 


2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. ΟΤαμίαςτου ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του α.ν. 2039/1939 και του από 20.12.1939 σχετικού βασι¬ 
λικού διατάγματος (ΦΕΚ 552, τ. Α'). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο μητρώου διαφόρων παροχών ή χορηγήσεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Δήμο Τρίπο- 
λης για την εκτέλεση των ιδίων σκοπών που έταξε ο ιδρυ¬ 
τής. 

3. Στην Υπουργό Εθνικής Παιδείας και Θρησκευμάτων 
και στους Υφυπουργούς Οικονομίας και Οικονομικών και 
Υγείας και Κοινωνικής Αλληλεγγύης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 19 Ιουλίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 
-♦- 

ΑΠΟΦΑΣΕΙ Σ 

Αριθ. 287427 (2) 

Συμπληρωματικά μέτρα εφαρμογής του κανονισμού (ΕΚ) 
αριθ. 562/2005 της Επιτροπής σχετικά με τις κοινοποι¬ 
ήσεις μεταξύ των Κρατών Μελών και της Επιτροπής, 
στον τομέα του γάλακτος και των γαλακτοκομικών 
προϊόντων. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις 

α) Του άρθρου 22, παράγραφος 3 του ν. 992/1979 «Πε¬ 
ρί οργανώσεωςτων διοικητικών υπηρεσιών για την εφαρ¬ 
μογή της Συνθήκης Προσχώρησης της Ελλάδας στις Ευ¬ 
ρωπαϊκές Κοινότητες και ρύθμιση συναφών θεσμικών και 
οργανωτικών θεμάτων» (Α' 280). 


β) Του άρθρου 29 Ατού ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του ν. 2081/1992 (Α' 154) και αντικατα- 
στάθηκε με το άρθρο 1, παράγραφος 2ατου ν. 2469/1997 
(Α' 38) «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις». 

γ) Του π.δ. 402/1988 «Περί Οργανισμού του Υπουργεί¬ 
ου Γεωργίας», όπως τροποποιείται και ισχύει. 

δ) Την Υ1/2004 απόφαση του πρωθυπουργού για τη με¬ 
ταβολή του τίτλου του Υπουργείου Γ εωργίας σε «Αγροτι¬ 
κής Ανάπτυξης και Τροφίμων» (Β' 513) 

ε) Των άρθρων 13 μέχρι και 29 του ν. 2637/1998 «Σύ¬ 
σταση Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων» (Α'200), 
όπως τροποποιήθηκαν και συμπληρώθηκαν με το άρθρο 
4 του ν. 2732/1999 (Α' 154) και το άρθρο 24 του ν. 
2945/2001 (ΦΕΚ Α' 223/2001 «Εθνικό Σύστημα Προστα¬ 
σίας της Αγροτικής Δραστηριότητας» και το άρθρο 29 
παρ. 1 έως 8 του ν. 3147/2003 (Α' 135). 

2. Τους κανονισμούς 

(α) (ΕΚ) αριθ. 1255/1999 του Συμβουλίου (Ε 160) περί 
κοινής οργάνωσης της αγοράς στον τομέα του γάλακτος 
καιτων γαλακτοκομικώνπροϊόντων, όπως ισχύει κάθε φο- 
ρά 

(β) (ΕΚ) αριθ. 562/2005 της Επιτροπής (Ε95) για τη θέ¬ 
σπιση κανόνων εφαρμογής του κανονισμού (ΕΚ) αριθ. 
1255/1999 του Συμβουλίου όσον αφορά τις κοινοποιήσεις 
μεταξύ των κρατών μελών και της Επιτροπής στον τομέα 
του γάλακτος και των γαλακτοκομικών προϊόντων, όπως 
ισχύει κάθε φορά 

3. Την αριθ. Υ132/2004 του Πρωθυπουργού και του 
Υπουργού Αγροτικής Ανάπτυξης και Τροφίμων (Β' 1533) 
για την ανάθεση αρμοδιοτήτων στον Υφυπουργό Αγροτι¬ 
κής Ανάπτυξης και Τροφίμων Αλέξανδρο Κοντό. 

4. Την εισήγηση της Διεύθυνσης Ζωικής Παραγωγής και 
Α. Π. Α. του Υπου ργείου Αγροτικής Ανάπτυξης και Τ ροφίμων. 

5. Το γεγονός ότι με την παρούσα απόφαση δενπροκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

ΣΚΟΠΟΣ 

Με την παρούσα απόφαση θεσπίζονται συμπληρωματικά 
μέτρα εφαρμογής του κανονισμού (ΕΚ) αριθ. 562/2005 της 
Επιτροπής, όπως ισχύει κάθε φορά, σχετικά με τις κοινοποι¬ 
ήσεις μεταξύ των Κρατών Μελών και της Επιτροπής στοντο- 
μέατου γάλακτος καιτων γαλακτοκομικών προϊόντων. 

Άρθρο 2 

ΑΠΟΘΕΜΑΤΑ ΚΑΙ ΠΑΡΕΜΒΑΣΗ 

Η Διεύθυνση ΔΗΛΙΖΩ του ΟΠΕΚΕΠΕ ανακοινώνει προς 
την Ευρωπαϊκή Επιτροπή, τα στοιχεία αποθεμάτων και 
παρέμβασης, που προβλέπονται στα άρθρα 1,23,4 και 5 
του κανονισμού, στις περιπτώσεις που τα αντίστοιχα μέ¬ 
τρα εφαρμόζονται στην Ελλάδα. 

Άρθρο 3 
ΤΙΜΕΣ 

Η Διεύθυνση Ζωικής Παραγωγής και Αξιοποίησης Προϊ¬ 
όντων Αυτής του Υπουργείου Αγροτικής Ανάπτυξης και 

Τροφίμων ορίζεται αρμόδια για τις κοινοποιήσεις των τι¬ 
μών και των ετήσιων εκθέσεων που προβλέπονται στο άρ¬ 
θρο 6 του κανονισμού (ΕΚ) 562/2005 και δύναται να προ¬ 
βαίνει σε επιτόπιους ελέγχους στα πλαίσια της εποπτείας 
του συστήματος συλλογής και κοινοποίησης των τιμών 
σύμφωνα με το παρόν άρθρο. 

Τα στοιχεία που ανακοινώνονται από τις επιχειρήσεις 
σύμφωνα με την διαδικασία του παρόντος άρθρου είναι 
εμπιστευτικά και χρησιμοποιούνται μόνο για τις ανάγκες 
της παρούσας απόφασης. 

Α. Τιμή νωπού γάλακτος 

Κάθε επιχείρηση, που εισκομίζει περισσότερο από 
3.000 τόνους αγελαδινό γάλα ετησίως από παραγωγούς, 
ανακοινώνει την τιμή παραγωγού ανά μονάδα βάρους σε 
μηνιαία βάση. Για το σκοπό αυτό με τη λήξη κάθε ημερο¬ 
λογιακού έτους ο ΕΛ.Ο.Γ., βάσει των στοιχείων των ει- 
σκομίσεων που διαθέτει, ενημερώνει τις επιχειρήσεις, οι 
οποίες υποχρεούνται να ανακοινώνουν την τιμή παραγω¬ 
γού αγελαδινού γάλακτος για το επόμενο έτος. Οι υπό¬ 
χρεες επιχειρήσεις το αργότερο 25 ημέρες μετάτο πέρας 
του κάθε μήνα ανακοινώνουν εγγράφως στον ΕΛ.Ο.Γ. τον 
μέσο όροτηςτιμής που πλήρωσαν στονπαραγωγό, σταθ¬ 
μισμένο ως προς την ποσότητα, για τον μήνα που προη- 
γήθηκε καθώς καιτηνπραγματική λιποπεριεκτικότητάγια 
την ποσότητα αυτή, σύμφωνα με το Υπόδειγμα I. Επιπλέ¬ 
ον υπολογίζεται αναλογικά και η τιμή του γάλακτος για λι- 
ποπεριεκτικότητα3,7%. Γ ιατον υπολογισμό τηςτιμήςτου 
γάλακτος σε λιποπεριεκτικότητα 3,7% χρησιμοποιείται ο 
ακόλουθοςτύπος: 

Τ 37 = Τ/ [1 -4-0,18(Λ-3,7)], όπου 

Τ 3 7 = Η τιμή του γάλακτος σε λιποπεριεκτικότητα 3,7% 
(σε €/κιλό) 

Τ= Η τιμή του γάλακτος σε φυσική λιποπεριεκτικότητα 
(σε €/κιλό) 

Λ= Η φυσική λιποπεριεκτικότητα (%) 

Ο Ελληνικός Οργανισμός Γάλακτος (ΕΛ.Ο.Γ.) διαβιβά¬ 
ζει τα παραπάνω στοιχεία στη Διεύθυνση Ζωικής Παρα¬ 
γωγής και Α.Π.Α. του Υπουργείου Αγροτικής Ανάπτυξης 
και Τ ροφίμων το αργότερο 28 ημέρες μετά το πέρας του 
κάθε μήνα, σύμφωνα με το Υπόδειγμα II της παρούσας 
απόφασης. Η Διεύθυνση Ζωικής Παραγωγής και Α.Π.Α. 
με βάση τα στοιχεία που έχει λάβει υπολογίζει κάθε μήνα 
το σταθμισμένο μέσο όρο της τιμής του νωπού αγελαδι¬ 
νού γάλακτος, για όλη τη χώρα και προβαίνει στις ανακοι¬ 
νώσεις που προβλέπονται στην παράγραφο 2 του άρ¬ 
θρου 6 του κανονισμού (ΕΚ) 562/2005 της Επιτροπής. 

Β. Τιμές γαλακτοκομικών προϊόντων: 

1. Για το τυρί ΦΕΤΑ 

Κάθε επιχείρηση που παράγει περισσότερο από 500 
τόνους τυρί ΦΕΤΑ ετησίως ανακοινώνει κάθε εβδομάδα 
την τιμή χονδρικής πώλησης της ΦΕΤΑΣ ανά είδος συ- 
σκευασίας (βαρέλι, λευκοσίδηρό δοχείο κ.λπ.) στη Διεύ¬ 
θυνση Αγροτικής Ανάπτυξης της οικείας Νομαρχιακής 
Αυτοδιοίκησης (Ν.Α.) το αργότερο κάθε Τρίτη, ώρα 
12:00 για την εβδομάδα που προηγήθηκε. Η τιμή είναι εκ¬ 
φρασμένη σε € ανά κιλό τυριού φέτας, χωρίς Φ.Π.Α., και 
συνοδεύεται από την ποσότητα στην οποία αντιστοιχεί η 
συγκεκριμένη τιμή πώλησης. Η Διεύθυνση Αγροτικής 
Ανάπτυξης της Ν.Α., συγκεντρώνει τα προαναφερόμενα 
στοιχεία από όλες τις υπόχρεες επιχειρήσεις της αρμο- 
διότητάς της, συμπληρώνει το Υπόδειγμα III της παρού¬ 
σας και το αποστέλλει με τηλεομοιοτυπία (Ραχ) ή με ηλε¬ 


κτρονικό ταχυδρομείο (Θ-πιείΙ) στη Διεύθυνση Ζωικής 
Παραγωγής και Α.Π.Α. του Υπουργείου Αγροτικής Ανά¬ 
πτυξης και Τροφίμων, το αργότερο κάθε Τετάρτη, ώρα 
8:00 π.μ. Η Διεύθυνση Ζωικής Παραγωγής και Α.Π.Α. με 
βάση τα στοιχεία που λαμβάνει υπολογίζει κάθε εβδομά¬ 
δα το σταθμισμένο μέσο όρο της τιμής της ΦΕΤΑΣ, για 
όλη τη χώρα και προβαίνει στις ανακοινώσεις που προ- 
βλέπονται στην παράγραφο 1 του άρθρου 6 του κανονι¬ 
σμού (ΕΚ) 562/2005 της Επιτροπής το αργότερο κάθε Τε¬ 
τάρτη, ώρα 12 π.μ.. 

Για την εφαρμογή των παραπάνω οι Διευθύνσεις Αγρο¬ 
τικής Ανάπτυξης των Ν.Α. μέχρι το τέλος Ιανουάριου εκά- 
στου έτους, με βάση τα στοιχεία παραγωγής του προη¬ 
γούμενου έτους, καθορίζουν τις επιχειρήσεις της περιο¬ 
χής αρμοδιότητάς τους, που υποχρεούνται να 
ανακοινώνουν τις τιμές και ενημερώνουν σχετικά τη Διεύ¬ 
θυνση Ζωικής Παραγωγής και Α.Π.Α. του Υπουργείου 
Αγροτικής Ανάπτυξης και Τροφίμων και τις υπόχρεες επι¬ 
χειρήσεις. Η Διεύθυνση Ζωικής Παραγωγής και Α.Π.Α. 
του Υπουργείου Αγροτικής Ανάπτυξης και Τροφίμων με 
βάση αντικειμενικά κριτήρια μπορεί να περιορίσει τις πη¬ 
γές λήψης τιμών ανά Ν.Α. 

2. Γ ια το συμπυκνωμένο γάλα 

Οι επιχειρήσεις που παράγουν ετησίως συμπυκνωμένο 
γάλα χωρίς γλυκαντικά ή συμπυκνωμένο γάλα με γλυκα¬ 
ντικά σε ποσότητα που υπερβαίνει το 20% της εθνικής πα¬ 
ραγωγής του κάθε προϊόντος, ανακοινώνει την τιμή χον¬ 
δρικής πώλησης με τηλεομοιοτυπία (Ρεχ) ή με ηλεκτρονι¬ 
κό ταχυδρομείο (θ-πιείΙ) στη Διεύθυνση Ζωικής 
Παραγωγής και Α.Π.Α. του Υπουργείου Αγροτικής Ανά¬ 
πτυξης και Τ ροφίμων το αργότερο μέχρι την Τ ρίτη 12:00 
για την εβδομάδα που προηγήθηκε. Η τιμή είναι εκφρα¬ 
σμένη σε €/0,5 «9 (χωρίς Φ.Π.Α.) και συνοδεύεται απα¬ 
ραίτητα με το είδος της συσκευασίας και την ποσότητα 
στην οποία αντιστοιχεί. Η Διεύθυνση Ζωικής Παραγωγής 
και Α.Π.Α., με βάση τα στοιχεία που λαμβάνει, υπολογίζει 
κάθε εβδομάδα το σταθμισμένο μέσο όρο της τιμής των 
εν λόγω προϊόντων, για όλη τη χώρα και προβαίνει στις 
ανακοινώσεις που προβλέπονται στην παράγραφο 1 του 
άρθρου 6 του κανονισμού (ΕΚ) 562/2005 της Επιτροπής. 

Άρθρο 4 

ΕΙΣΑΓΩΓΕΣ- ΕΞΑΓΩΓΕΣ 

1 .Η Διεύθυνση ΔΗΛΙΖΩ του ΟΠΕΚΕΠΕ κοινοποιεί προς 
την Ευρωπαϊκή Επιτροπή, τα στοιχεία που προβλέπονται 
στα άρθρα έως 7 έως 11 και 13 του κανονισμού (ΕΚ) 
562/2005, ενημερώνοντας σχετικά την Διεύθυνση Ζωικής 
Παραγωγής και Α.Π.Α. του Υπουργείου Αγροτικής Ανά¬ 
πτυξης και Τροφίμων. 

2. Η Διεύθυνση Ζωικής Παραγωγής και Α.Π.Α. του 
Υπουργείου Αγροτικής Ανάπτυξης και Τροφίμων κοινο¬ 
ποιεί προς την Επιτροπή τα στοιχεία που προβλέπονται 
στο άρθρο 12 του κανονισμού (ΕΚ) 562/2005 κατόπιν επι¬ 
κοινωνίας με την Διεύθυνση 19η Τελωνειακών Διαδικα¬ 
σιών του Υπουργείου Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ I 

( Διαβιβάζεται το αργότερο 25 μέρες μετά το πέρας κάθε μήνα) 


ΕΠΩΝΥΜΙΑ ΕΠΙΧΕΙΡΗΣΗΣ: 


Ταχ. Διεύθυνση: 


Πληροφορίες: 
Τηλέφωνο:.... 

Ροχ:. 

Ε-ΓΠ3ΪΙ:. 


ΠΡΟΣ 

ΕΛΛΗΝΙΚΟ ΟΡΓΑΝΙΣΜΟ ΓΑΛΑΚΤΟΣ 
Κηφισίας 33, 540 14 Θεσσαλονίκη 
Ροχ: 2310326450 

Ε-γπθΝ:. 

Υπόψη κ.:. 


Σας διαβιβάζουμε τις τιμές του νωπού αγελαδινού γάλακτος, σύμφωνα με την αριθ.Κ.Υ.Α. για 

τον μήνα. 


ΤΙΜΗ ΝΩΠΟΥ ΓΑΛΑΚΤΟΣ ΓΙΑ 
ΦΥΣΙΚΗ ΛΙΠΟΠΕΡΙΕΚΤΙΚΟΤΗΤΑ 

(€/Κιλό) 


ΤΙΜΗ ΝΩΠΟΥ ΓΑΛΑΚΤΟΣ ΓΙΑ 

ΛΙΠΟΠΕΡΙΕΚΤΙΚΟΤΗΤΑ 3,7% 

(€/Κιλό) 

ΑΝΤΙΣΤΟΙΧΗ ΠΟΣΟΣΤΗΤΑ 

(κιλά) 




Ημερομηνία: 

Εκ μέρους της εταιρίας: 
















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ II 


( Διαβιβάζεται το αργότερο 28 

ΕΛΛΗΝΙΚΟΣ ΟΡΓΑΝΙΣΜΟΣ ΓΑΛΑΚΤΟΣ 

Πληροφορίες:. 

Τηλέφωνο:. 

Ρθχ:. 

Ε-ΓΠθίΙ:. 


μέρες μετά το πέρας κάθε μήνα) 

ΠΡΟΣ 

ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 
ΔΙΕΥΘΥΝΣΗ ΖΩΙΚΗΣ ΠΑΡΑΓΩΓΗΣ ΚΑΙ ΑΠΑ 
ΤΜΗΜΑ ΑΞΙΟΠΟΙΗΣΗΣ ΓΑΛΑΚΤΟΣ 
ΡΑΧ: 210 2125693 
Ε-ΜΑΙΙ_:Ιο6ϋ028@πιίη39Γίο.9Γ 


Σας διαβιβάζουμε τις τιμές του νωπού αγελαδινού γάλακτος, σύμφωνα με την αριθ.Κ.Υ.Α. για 

τον μήνα. 


ΕΠΩΝΥΜΙΑ 

ΕΠΙΧΕΙΡΗΣΗΣ 

ΤΙΜΗ ΝΩΠΟΥ ΓΑΛΑΚΤΟΣ ΓΙΑ 

ΦΥΣΙΚΗ ΛΙΠΟΠΕΡΙΕΚΤΙΚΟΤΗΤΑ 

(€/Κιλό) 

ΤΙΜΗ ΝΩΠΟΥ ΓΑΛΑΚΤΟΣ ΓΙΑ 

ΛΙΠΟΠΕΡΙΕΚΤΙΚΟΤΗΤΑ 3,7% 

(€/Κιλό) 

ΑΝΤΙΣΤΟΙΧΗ 

ΠΟΣΟΣΤΗΤΑ 

(κιλά) 














































ΗΜΕΡΟΜΗΝΙΑ:. 

Ο /Η ΠΡΟΪΣΤΑΜΕΝΟΣ ΤΗΣ ΥΠΗΡΕΣΙΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ III 

(Διαβιβάζεται το αργότερο κάθε Τετάρτη, ώρα 8:00 για την εβδομάδα που προηγήθηκε) 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ. 

ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ 

Ταχ. Δ/νση:. 

Πληροφορίες:. 

Τηλέφωνο:. 

Ρ3χ:. 

Ε-ΓΠ3ίΙ.. 


ΠΡΟΣ 

ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΤΡΟΦΙΜΩΝ 

ΔΙΕΥΘΥΝΣΗ ΖΩΙΚΗΣ ΠΑΡΑΓΩΓΗΣ ΚΑΙ ΑΠΑ 
ΤΜΗΜΑ ΑΞΙΟΠΟΙΗΣΗΣ ΓΑΛΑΚΤΟΣ 
ΡΑΧ: 210 2125693 
Ε-ΜΑΙί:Ιο6υ028@ηιΙη39Πθ.9Γ 


Σας διαβιβάζουμε τις τιμές του τυριού ΦΕΤΑ , σύμφωνα με την αριθ.Κ.Υ.Α. για την εβδομάδα 

Από ..../ /. 

Έως././. 


ΕΠΩΝΥΜΙΑ ΕΠΙΧΕΙΡΗΣΗΣ 

ΤΙΜΗ ΦΕΤΑΣ (€/Κιλό) 

ΑΝΤΙΣΤΟΙΧΗ ΠΟΣΟΣΤΗΤΑ 






































ΗΜΕΡΟΜΗΝΙΑ:. 

Ο/Η ΔΙΕΥΘΥΝΤΗΣ/ΡΙΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














